Chennai isch scho es bizzeli agnehmer gsi als Delhi, weniger Draeck und Staub, aber halt immer no e indischi millionestadt. Krass isch, dass i dem land, sicher eimal pro tag de strom usfallt (fuer es ganzes stadtviertel), also jede tag sind mal mehreri millione indischi stadtbewohner ohni strom :-)    gescht abig haemmer daenn de zug nach ernakulam ade westkueste gno. 12h ide zweit beste kategorie, wos git und die isch immer no zimli zimli basic (also zisi, nuet im verglich zum zug in china). d inder naebed euis haend grad nachem istiege alli koffere wie wild ad  stuelbei gchetted, was euis scho bizzeli erstuunt haet. i dere kategorie reised ja nur die bessere, aber wahrschindli haends angscht vor euis bleichgsichter gha :-) ok, mir haend glaub au wie junkies usgseh...fotos folgen :-)    da in kerala isch es sehr schoehn. ueberall palme und tropisch fuechts klima. s passt euis also, au waenn de im hotel uf d frag "Do you have some toiletpapier?" ganz erstuunt gantwortet haet "No sir, it's not allowed" ?????? Wo bitte haets en supermarket mit klopapier?    huet haemer uebrigens 6h brucht, zum paar zugbillet chaufe und vor luuter inder, haets fuer euis fascht kei platz. ez simmer sogar uf de warteliste, nummer 33, aber luut chief officer am bahnhof stoend euisi chance sehr guet :-) vo goa nach mumbai gits kein einzige platz meh ide naegste 3 wuche, warum mir mit de wunderbar vertrauensvolle air india fuer 70 schwizer franke (taxes included) flueged...